钦定古今图书集成/方舆汇编/职方典/第1145卷 > 《送崔复州序》前人
## 钦定古今图书集成/方舆汇编/职方典/第1145卷 > 《送崔复州序》前人

“有地数百里，趍走之吏，自长史、司马以下数十人，其
禄足以仁其三族及其朋友故旧。乐乎心则一境之
人喜，不乐乎心则一境之人惧。大丈夫官至刺史亦

吏乎？能自辩于县吏者鲜矣，况能自辩于刺史之庭
乎？”由是刺史有所不闻，小民有所不宣。赋有常而民
产无恒，水旱厉疫之不期，民之丰约悬于州县令不
以言，连帅不以信，民就穷而敛愈急。吾见刺史之难
为也。崔君为复州，其连帅则于公。崔君之仁，足以苏
复人，于公之贤，足以庸崔君。有刺史之荣而无难为
者，将在于此乎？愈尝辱于公之知，而旧游于崔君，庆
复人之将蒙其休泽也，于是乎言。